

**Sürgős Akció Projektkoordinátor**

**JELENTKEZÉSI LAP**

Töltsd ki jelentkezési lapunkat, amelyet angol és magyar nyelvű önéletrajzoddal együtt küldj el az office@amnesty.hu címre „Sürgős Akció Projektkoordinátor 2022” tárggyal.

Javasoljuk, hogy a válaszaidban az álláskiírásban szereplő feltételekkel kapcsolatos készségeidre, tapasztalataidra mindenképpen térj ki.

**Beküldési határidő:** 2022. január 9. (vasárnap) 23:59

1. Miért szeretnél az Amnesty Magyarországnál dolgozni? Mit szeretnél tanulni a csapattól? Mi mit tanulhatunk tőled?
2. Milyen tudásod és tapasztalatod van, ami miatt te vagy a legalkalmasabb a feladatra?
3. Milyen az ideális munkakörnyezet számodra? Mit vársz el a munkatársaidtól? (angolul válaszolj!)
4. Milyen tapasztalatod van projektek koordinálásában, irányításában?
5. Mutasd be az egyik ilyen projektet részletesen, térj ki arra, hogy neked milyen szereped volt a tervezésben, megvalósításban és értékelésben, illetve, hogy mik voltak a projekt nehézségei, és hogyan kezelted azokat.
6. Olvasd el az [alábbi esetet](https://www.amnesty.hu/wp-content/uploads/2021/12/ASA1350392021ENGLISH.docx)!
	1. Készíts belőle egy max. 250 szavas összefoglalót az Amnesty aktivistái számára, amely világossá teszi, hogy mi a probléma és mit várunk tőlük
	2. Készíts belőle és a nyilvánosan elérhető információk felhasználásával egy legfeljebb egyoldalas informatív és figyelemfelkeltő sajtóanyagot angolul és magyarul is.
	3. Az eset alapján készíts egy vázlatos projekttervet, amely azt a célt szolgálja, hogy minél nagyobb mobilizációs erőt és láthatóságot érjünk el Magyarországon az esetben bemutatott jogsértés megakadályozása érdekében. Ezekre a kérdésekre mindenképpen térj ki:
	* Mi a probléma?
	* Az ötleted hogyan szolgálja a probléma megoldását?
	* A projekt/kampány rövid leírása
	* Hogyan vonod be az aktivistákat és a sajtót?
	* Költségvetés/a megvalósításhoz szükséges erőforrások